მაიკლ ბუბლეი

**მაიკლ სტივენ ბუბლეი** (; დ. 9 სექტემბერი, 1975) — კანადელი მუსიკოსი და მსახიობი. მას მიღებული აქვს რამდენიმე მნიშვნელოვანი ჯილდო, მათ შორის ოთხი გრემი და  მრავალი ჯუნო. მისი პირველი ალბომი მოხვდა 10 საუკეთესო ალბომს შორის კანადასა და გაერთიანებულ სამეფოში. მსოფლიო აღიარება მოიპოვა თავისი 2005 წლის — „It's Time“ და 2007 წლის — „Call Me Irresponsible“ ალბომებით. „Call Me Irresponsible“ მოხვდა კანადური ალბომების ჩარტში, ბრიტანული ალბომების ჩარტში, ბილბორდ 200-ში, ავსტრალიური ARIA ალბომების ჩარტსა და რამდენიმე სხვა ევროპულ ჩარტში.

ბუბლეის 2009 წლის ალბომი „Crazy Love“ გამოსვლიდან სამ დღეში მოხვდა ბილბორდ 200-ში და იქ ორი კვირის განმავლობაში იმყოფებოდა. ხოლო 2011 წლის ალბომმა „Christmas“-მა ბილბორდ 200-ის პირველ პოზიციაზე ხუთი კვირა გაატარა. ბუბლეის მსოფლიო მასშტაბით 40 მილიონზე მეტი ალბომი აქვს გაყიდული.

## ადრეული ცხოვრება
მინიატიურა|მარცხნივ|ბერნაბი, ქალაქი, სადაც ბუბლეი დაიბადა
მაიკლ ბუბლეი დაიბადა ბრიტანეთის კოლუმბიის ქალაქ ბერნაბიში მეთევზე ლუის ბუბლეისა და ამბერ სანტაგას ოჯახში. მას ჰყავს ორი უმცროსი და: კრისტალი და ბრენდი. მაიკლი კათოლიკედაა მონათლული. სწავლობდა სიფორდის დაწყებით და კარიბუს საშუალო სკოლებში. როგორც ბუბლეიმ 2009 წლის 9 ოქტომბერს ოპრა უინფრისთან ინტერვიუში აღნიშნა, ის ვარსკვლავობაზე 2 წლიდან ოცნებობდა. თინეიჯერობისას, მაიკლს ბიბლიასთან ერთად ეძინა და ოცნებობდა, გამხდარიყო ცნობილი მომღერალი. ბუბლეი ჯაზით ხუთი წლიდან დაინტერესდა მაიკლის მუსიკალური ნიჭი მისმა მშობლებმა პირველად 13 წლის ასაკში შობაზე შენიშნეს, როდესაც მანქანით მგზავრობისას მან გამორჩეულად კარგად წაიმღერა ფრაზა — "May your days be merry and bright" კვლავ ბინგ კროსბის „White Christmas-დან“.

მაიკლს ძალიან იტაცებდა ყინულის ჰოკეი და სურდა, რომ გამხდარიყო პროფესიონალი ჰოკეისტი და ეთამაშა „ვანკუვერ კენაკსში“, თუმცა მას მიაჩნდა, რომ არ იყო საკმარისად კარგი ამ საქმისთვის. ერთხელ ბუბლეიმ თქვა:   პატარაობაში ბუბლეი ხშირად თამაშობდა ჰოკეის და მამასთან ერთად ყოველთვის უყურებდა „ვანკუვერ კენაკსის“ თამაშებს. ამაზე მან განაცხადა: 

14 წლის ასაკიდან, 6 წლის განმავლობაში, ბუბლეი ყოველ ზაფხულს მუშაობდა მეთევზედ მამამისთან და მისი ეკიპაჟის წევრებთან ერთად. ბუბლეიმ თავისი გამოცდილება ასე აღწერა: 

მისი სასცენო დებიუტი შედგა ღამის კლუბში, 16 წლის ასაკში, რომელსაც გაუძღვა მისი იტალიელი ბაბუა დემეტრიო სანტაგა, ხელოსანი, რომელიც წარმოშობით იყო ტრევიზოს ოლქის ქალაქ პრეგანციოლიდან. მან თავის შვილიშვილს სახელოსნოში დახმარება შესთავაზა სცენაზე გამოსვლის სანაცვლოდ. ბაბუამისი იხდიდა ასევე მისი სიმღერის გაკვეთილების საფასურს. მისი ვოკალის ერთ-ერთი მასწავლებელი იყო ჯოზეფ შორი, ოპერის ბარიტონი. ბუბლეის ბებია დედის მხრიდან ლოლანდა მასკონე ასევე იტალიელი იყო, ვილა სანტა ლუჩია დელი აბრუციდან. ბუბლეის თქმით, მას არასოდეს უსწავლია სიმღერის წაკითხვა და წერა, ის მხოლოდ ფლობს თავისი მუსიკის წერის უნარს.

18 წლის ასაკში ბუბლეიმ მონაწილეობა მიიღო ადგილობრივ ტალანტების კონკურსში და გაიმარჯვა. თუმცა, მოგების შემდეგ იგი კონკურსის ორგანიზატორმა, ბევ დელიჩმა, შეჯიბრიდან მოხსნა, რადგან ის დასაშვებზე უფროსი იყო. ამის შემდეგ დელიჩმა ბუბლეი ჩართო კანადის ახალგაზრდა ტალანტთა შეჯიბრში, რომელშიც მაიკლმა გაიმარჯვა. ამ წარმატების შემდეგ ბუბლეიმ დელიჩს სთხოვა, რომ მისი მენეჯერი გამხდარიყო. დელიჩი დათანხმდა ამ შეთავაზებას და წარმოადგენდა ბუბლეის შემდეგი 7, არც თუ ისე წარმატებული, წლის განმავლობაში. დელიჩს მიაჩნდა, რომ მაიკლს ყველა მუსიკალურ წარმოდგენაში უნდა მიეღო მონაწილეობა, მათ შორის: ტალანტ-შოუებში, შეკრებებზე, მუსიკალურ წარმოდგენებზე, რომლებიც იმართებოდა საკრუიზო გემებზე, სავაჭრო ცენტრებში, სასტუმროებში, ბარებში, ღამის კლუბებში, კორპორატიულ შეკრებებსა და საესტრადო ღონისძიებაზე, მას უნდა ემღერა ტელე-გადაცემებში და სანტა კლაუსის ღონისძიებებშიც კი.

1996 წელს ბუბლეიმ მონაწილეობა მიიღო ტელე-სერიალ „სასიკვდილო თამაშში“. ამავე წელს გადაიღეს ამერიკულ სერიალ „საიდუმლო მასალების“ ორ ეპიზოდში, სადაც მან წყალქვეშა ნავის მეზღვაურის როლი შეასრულა.

1997 წელს ბუბლეის პირველი ტელესპექტაკლი „დიდი ბენდის ბუმი“ გავიდა კანადურ ტელეარხ „ბრავოზე“.

1997 წლის დამდეგიდან ბუბლეი ცნობილი ტელეწამყვანის, ვიკი გაბეროს გადაცემის ხშირი სტუმარი გახდა. როდესაც წინასწარ შეთანხმებული სტუმარი ვერ ახერხებდა მოსვლას, გადაცემის მუსიკალური პროდიუსერი, მარკ ფულერი, სთხოვდა მაიკლს დაეკავებინა ეთერი რამდენიმე წუთით. ერთხელ, ბუბლეის სტუმრის ამპლუაში ყოფნა მოუწია ასევე ბრიტანეთის კოლუმბიელ მომღერალ, დაიანა კროლთან ერთად, რომელიც იმ დროს უკვე იყო ნომინირებული გრემზე, როგორც, საუკეთესო ჯაზ–შემსრულებელი. ფულერის თქმით, ბუბლეის შესრულებამ კროლზე დიდი შთაბეჭდილება მოახდინა. გაბეროს გადაცემებში მონაწილეობამ ბუბლეის საქვეყნო ცნობადობა მოუტანა, ასევე ის დაეხმარა მომღერალს, დაეხვეწა სატელევიზიო ქცევები, როგორც შემსრულებელს და როგორც რესპონდენტს. მოგვიანებით, 2005 წელს, მაიკლმა, მადლობის ნიშნად, გაბეროს გადაცემაში ბოლოჯერ მიიღო მონაწილეობა ჯენ არდენსა და ელვის კოსტელოსთან ერთად.

2000 წელს ბუბლეი ჯინის დაჯილდოების ორ ნომინაციაზე იყო წარდგენილი, იმ სიმღერებისთვის, რომელიც მან დაწერა ფილმისთვის „''Here's to Life*“. ამ პერიოდში მან გამოუშვა 3 დამოუკიდებელი ალბომი (*First Dance*, 1996; *Babalu*, 2001; *Dream*, 2002). თუმცა, 25 წლის ბუბლეი, რომელიც ბრიტანეთის კოლუმბიიდან უკვე ტორონტოში იყო წასული, მზად იყო უარი ეთქვა თავის ოცნებაზე, გამხდარიყო ცნობილი მომღერალი, და დაბრუნებულიყო ვანკუვერში, რათა ჟურნალისტის კარიერას გაყოლოდა.

## მუსიკალური კარიერა
### 2000-2002: კარიერის დასაწყისი
2000 წელს ბუბლეის კარიერაში მოულოდნელი გარდატეხა მოხდა. კანადის ყოფილი პრემიერ-მინისტრის, ბრაიან მალრუნის, თანაშემწემ, მაიკლ მაკსვინიმ ერთ-ერთ ბიზნეს-წვეულებაზე ბუბლეის შესრულებას მოუსმინა და ნახა მისი, საკუთარი ხარჯებით გამოშვებული, ალბომი.

თავდაპირველად, ფოსტერი თავს იკავებდა, მის 143 Records-ს ხელშეკრულება დაედო ბუბლეისთან, რადგან, მისი თქმით არ იცოდა, როგორ უნდა გაეყიდა ამ ჟანრის მუსიკა. ბუბლეი იძულებული გახდა, ჩასულიყო ლოს-ანჯელესში თავის აგენტთან ერთად, რათა ფოსტერი კონტრაქტის გაფორმებაზე დაეყოლიებინათ. საბოლოოდ, ფოსტერი დათანხმდა ბუბლეისთან თანამშრომლობაზე, იმ პირობით, თუ მაიკლი შეძლებდა დაეფარა $500 000 — წარმოების ხარჯი, რაც მან მოახერხა. ფოსტერმა ბუბლეის ალბომზე მუშაობა ისე დაამთავრა, რომ არ ჰქონია Warner Brothers-გან მხარდაჭერის გარანტია. მას შემდეგ, რაც დევიდ ფოსტერი დათანხმდა ბუბლეის სადებიუტო ალბომზე მუშაობაზე, ბრიუს ალენმა, რომელსაც მაიკლი წლების განმავლობაში სთხოვდა, ყოფილიყო მისი მენეჯერი, აგრეთვე ხელი მოაწერა მაიკლთან თანამშრომლობაზე.

ამ პერიოდში ბუბლეიმ რამდენიმე კინო-როლი შეასრულა: 2000 წელს - კარაოკეზე მომღერალი ფილმში „დუეტები“, გვინეთ პელტროუსა და ჰიუ ლუისთან ერთად, ხოლო 2001 წელს - ენდრიუ ვან სლის ფილმში „მთლიანად ქერა“. ის ასევე მოხვდა ბილბორდ 200-ის საუკეთესო 50 ალბომში. სამი სიმღერა ალბომიდან (*Kissing a Fool*, *How Can You Mend a Broken Heart?*, *Sway*) მოხვდა Hot Adult Contemporary Tracks-ის ჩარტის საუკეთესო 30-ეულში.

2003 წლის 14 თებერვალს, წმინდა ვალენტინის დღეს, ბუბლეიმ მონაწილეობა მიიღო ამერიკული ტელეარხ — ენ-ბი-სის გადაცემა „თუდეი“-ში. ხოლო, სიმღერა — „*Fever*“-ის პოპულალარიზაციის კამპანია ვალენტინობამდე დაიწყო, რომელშიც მარკეტინგისთვის გამოყენებული იყო უცნაური ფრაზა — „შენ წარმოთქვამ — ბუ-ბლეის“. ალბომმა ამერიკაში დიდ წარმატებას მიაღწია. ამის შემდეგ, ბუბლეიმ მსოფლიო ტურნე დაიწყო თვისი ალბომის პოპულარიზაციისთვის. ტურნე მოიცავდა: სინგაპურს, სამხრეთ კორეას, ფილიპინებს, გაერთიანებულ სამეფოს, კანადას, სამხრეთ ამერიკას და საბოლოოდ დასრულდა კვლავ აშშ-ში.

2003 წლის ნოემბერში ბუბლეიმ გამოსცა საშობაო EP — „*Let it Snow*“, რომელიც შეიცავდა ბუბლეის ხუთ გამოუცემელ სიმღერას. EP-მა ბილბორდ 200-ში 56-ე ადგილი დაიკავა, ხოლო სიმღერა — „*Let it Snow*“ მოხვდა ავსტრალიური სიმღერების ჩარტის საუკეთესო 40-ეულში. საკონცერტო ალბომი — „Come Fly with Me“ გამოვიდა 2004 წლის დასაწყისში. Come Fly with Me-ის CD-მა დაიკავა 99 ადგილი ავსტრალიური ARIA ალბომების 2004 წლის ჩარტში.

ბუბლეიმ მოიგო „წლის ახალი შემსრულებლის“ ჯილდო 2004 წლის ჯუნოს დაჯილდოებაზე, ხოლო მისი ალბომი წარდგენილი იყო „წლის ალბომის“ ნომინაციაზე, თუმცა დამარცხდა სემ რობერტსთან.

ბუბლეიმ მონაწილეობა მიიღო 2003 წლის კანადურ ფილმში „თოვლში მოსიარულე“. ასევე, 2003 წელს მან შეასრულა ეპიზოდური როლი საპნის ოპერაში — „ჩვენი სიცოცხლის დღეები“,  CD გამოვიდა 2003 წელს  და შევიდა ფილმში ბუბლეის მიერ შესრულებული შვიდივე სიმღერა. EP–ის სახელი ფილმის მიხედვით შეირჩა და ეწოდა — მთლიანად ბუბლეი.

ბუბლეის მიერ შესრულებული ვერსია სიმღერისა „Come Fly with Me“ გამოყენებულ იქნა 2003 წლის ფილმში — „*Looney Tunes: საქმეში დაბრუნება*“.

### 2005-2006: *It's Time''
ბუბლეის მეორე სტუდიური ალბომი — „It's Time“ 2005 წლის 15 თებერვალს კვლავ 143-მა და Reprise Records-მა გამოუშვეს. წინა ალბომის მსგავსად „It's Time“-ც სხვადასხვა ეპოქის სიმღერებს შეიცავდა, მათ შორის: „You Don't Know Me“, „Feeling Good“, „Can't Buy Me Love“, „Save the Last Dance for Me“, „Song for You“ და „Quando, Quando, Quando“ (დუეტი ნელი ფურტადოსთან ერთად). ალბომში ასევე შედიოდა სიმღერა — „Home“, რომლის თანა–ავტორი იყო ბუბლეი თავის მუსიკალურ დირექტორ, ალექს ჩენგთან და დევიდ ფოსტერის ქალიშვილ, ემი ფოსტერ–გაილსსთან ერთად.

ალბომმა პირველი ადგილი დაიკავა კანადის, იტალიის, იაპონიის და ბილბორდის ჯაზის ჩარტებში, მეორე ადგილზე გავიდა ავსტრალიაში, ხოლო მეშვიდეზე — ბილბორდ 200–ში. ამას გარდა, ის მოხვდა დიდი ბრიტანეთის, შვეიცარიის, ნორვეგიის, ავსტრიის და შვედეთის ათ საუკეთესო ალბომს შორის. ალბომმა 104 კვირა გაატარა ბილბორდ 200–ის ჯაზის ჩარტში, ამასთან 78 კვირა იმყოფებოდა პირველ ადგილზე.  „It's Time“ ბილბორდის საუკეთესო ჯაზ–ალბომებს შორის იყო როგორც 2005,  ისე 2006 წლებში. ალბომის პირველმა სიმღერამ — „Feeling Good“ მოიპოვა მცირეოდენი კომერციული წარმატება. თუმცაღა, მეორე სიმღერამ ალბომიდან, „Home“, დაიკავა პირველი ადგილი Hot Adult Contemporary Tracks–ში და 72-ე ბილბორდის ცხელ ასეულში. ხოლო ალბომის მესამე სიმღერა, „Save the Last Dance for Me“, მეხუთე ადგილზე გავიდა Billboard Adult Contemporary Tracks chart–ში და 99–ზე ბილბორდის ცხელ ასეულში.

ბუბლეიმ 2006 წელს გაიმარჯვა ჯუნოს დაჯილდოების ოთხ ნომინაციაში: წლის პოპ-ალბომი — ''It's Time*, წლის სიმღერა — *Home*, წლის ალბომი — *It's Time* და წლის შემსრულებელი. ასევე, წარდგენილი იყო გულშემატკივართა რჩეულის ნომინაციაზე, სადაც დამარცხდა კანადურ პოპ-ბენდ Simple Plan-თან.

2006 (*It's Time*-თვის) და 2007 (*Caught in the Act*-თვის) წელს ბუბლეი ორჯერ იყო ნომინირებული გრემზე საუკეთესო კლასიკური-პოპის ალბომის კატეგორიაში. თუმცა, ორივე შემთხვევაში ტონი ბენეტთან დამარცხდა. 2007 წელს ბუბლეი ჯუნოზე მხოლოდ ერთ, გულშემატკივართა რჩეულის, კატეგორიაში იყო წარდგენილი, მაგრამ დამარცხდა ნელი ფურტადოსთან.

### 2007-2008: *Call Me Irresponsible*
2007 წლის 1 მაისს 143 Records-მა და Reprise Records-მა ბუბლეის მესამე სტუდიური ალბომი, „*Call Me Irresponsible''“, გამოსცეს. ეს ალბომიც, მსგავსად წინა ორისა, მოიცავდა სხვადასხვა ეპოქის სიმღერებს, როგორებიცაა: „Always on My Mind“, „Dream“, „I've Got the World on a String“ და „Comin' Home Baby“ (დუეტი Boyz II Men-თან ერთად). აშშ-ში გამოსვლიდან პირველ კვირაში ალბომმა ბილბორდ 200-ის მეორე ადგილი დაიკავა, ხოლო მომდენო კვირას პირველ პოზიციაზე გადაინაცვლა. ასეთ წარმატებას მანამდე სულ რამდენიმე შემსრულებელს ჰქონდა მიღწეული, როგორებიც არიან: მაიკლ ჯექსონი და Sugarland. მარტო აშშ-ში ალბომის 2 მილიონი ეგზემპლარი გაიყიდა. *Call Me Irresponsible*-მა მთელ მსოფლიოშიც დიდ წარმატებას მიაღწია: ავსტრალიაში გამოსვლისთანავე დაიკავა ჩარტების პირველი პოზიცია და გახდა 2007 წლის ყველაზე გაყიდვადი ალბომი; დიდ ბრიტანეთში ალბომის როგორც სტანდარტულმა, ისე სპეციალური გამოცემამ მოხსნა გაყიდვის რეკორდები (სტანდარტული: 300 000, სპეციალური: 462 000). ამას გარდა, ალბომმა ევროპაში მიიღო ორმაგი პლატინა 2 მილიონი გაყიდული დისკით. მსოფლიო მასშტაბით *Call Me Irresponsible*-ის 5 მილიონი ეგზემპლარი გაიყიდა.

ალბომის პირველი სიმღერა იყო „Everything“. *Everything* ბიგ-ბენდის სტილის სხვა სიმღერებისგან განსხვავებით, ახალგაზრდებზე იყო გათვლილი. ის გახდა ბუბლეის ერთ-ერთი უდიდესი ჰიტი, 46-ე ადგილი დაიკავა ბილბორდის ცხელ ასეულში, პირველი — Hot Adult Contemporary Tracks chart-ში, ხოლო მე-10 კანადის სიმღერათა ჩარტში. „Me and Mrs. Jones“ ალბომის მეორე სიმღერა უნდა ყოფილიყო, თუმცა ეს ასე არ მოხდა, მიუხედავად იმისა, რომ ვიდეო-რგოლი უკვე გადაღებული იყო. შემდეგი სიმღერა, რომელიც 2007 წლის ნოემბერში გამოვიდა, იყო — „Lost“. მან 97-ე ადგილი დაიკავა ბილბორდის ცხელ ასეულში, ის მე-15 პოზიციაზე გავიდა იტალიის, ხოლო მე-19-ზე ბრიტანეთის სინგლების ჩარტში. „It Had Better Be Tonight (Meglio Stasera)“ წარმოადგენდა იტალიური სიმღერის რემიქსს ცნობილ დიჯეი, ედი ამადორთან ერთად. ალბომის ბოლო სიმღერა, „Comin' Home Baby“, 2008 წლის აპრილში გამოვიდა.

### 2009-2010: *Crazy Love*
[მინიატიურა|მარჯვნივ|ბუბლეი 2009 წელს, [ვანკუვერი|ვანკუვერში]]
ბუბლეის მესამე DVD (*Caught in the Act*-სა და *Come Fly with Me*-ის შემდეგ), Michael Bublé Meets Madison Square Garden, 2009 წლის 16 იანვარს გამოვიდა. მისი ტრეილერი თავიდან ბუბლეის ოფიციალურ საიტზე დაიდო. ალბომი შეიცავდა ყველა იმ მნიშვნელოვალ ღონისძიებას, რომელშიც მაიკლს ჰქონდა მონაწილეობა მიღეობა.

სტანდარტულ CD ვერსიაში შედის 10 ცოცხლადშესრულებული სიმღერა და აქვს ნარინჯისფერი გარეკანი. ონლაინ გამოცემა მოიცავს ორ დამატებით სიმღერას  („Sway“ და „That's Life“) და აქვს შესაბამისი ლურჯი გარეკანი.

2009 წლს ბუბლეიმ, ცნობილ ნევრო-ბიოლოგ და მწერალ, დენიელ ლევიტინთან ერთად, მონაწილეობა მიიღო ტელეკომპანია CTV-ს სატელევიზიო ფილმში, „*ჩემი მუსიკალური ტვინი*“, რომელიც დაფუძნებული იყო ლევიტინის წიგნზე, „*This Is Your Brain On Music*“.

ბუბლეის მეოთხე სტუდიური ალბომი — „Crazy Love“ 143-მა და Reprise Records-მა 2009 წლის 13 ოქტომბერს გამოუშვეს. თუმცა, მისი პრეზენტაცია 9 ოქტომბერს ოპრა უინფრისთან შედგა, სადაც ბუბლეიმ ალბომის პირველი სიმღერა, „Haven't Met You Yet“ შეასრულა. ასევე, Crazy Love-ის პოპულარიზაცია მოხდა ჯორჯ სტრუმბულოპულოსთან ინტერვიუში 17 ოქტომბერს და გლენ ბეკის გადაცემაში 22 დეკემბერს.

ალბომში შედიოდა 12 სიმღერა (და ერთი დამატებითი ტრეკი), აქედან ორი მათგანი, „Haven't Met You Yet“ და „Hold On“ ახალი, ბუბლეის თანა–ავტორობით დაწერილი სიმღერა იყო. მისი პირველი სიმღერა, „Haven't Met You Yet“, 2009 წლის 31 აგვისტოს გამოვიდა. ის პირველ ადგილზე გავიდა კანადის Billboard Adult Contemporary Tracks chart–ში. ამ ალბომის სიღერების უმეტესობა კონცერტებზე იყო ჩაწერილი. Crazy Love-ის ერთ-ერთ სიმღერას, „Cry Me a River-ს“, ბუბლეიმ თვითონ გაუკეთა შესავალი ჯეიმზ ბონდის საუნდტრეკის სტილში, რათა ის უფრო სინემატიკური და დიდებული გამხდარიყო.

*Crazy Love* გავიდა პირველ ადგილზე ბილბორდ 200-ში და გახდა ბუბლეის მეოთხე ალბომი, რომელმაც ბილბორდის ჯაზის ალბომების ჩარტში პირველი ადგილი დაიკავა. მან, ასევე, პირველი ადგილი დაიკავა ავსტრალიურ და კანადურ ჩარტებში და გახდა ბუბლეის ყველაზე სწრაფად გაყიდვადი ალბომი. ალბომის პოპულარიზაციისთვის ბუბლეიმ გამართა კონცერტების ტურნე, *Crazy Love Tour*. ტურნეს მანძილზე ბუბლეი სტუმრობდა ხუთი კონტინენტის 21 ქვეყანას და ჯამში ამ კონცერტებს მილიონზე მეტი მაყურებელი დაესწრო. 2010 წლის 24 სექტემბერს დუბლინის ავივას სტადიონზე გამართულ კონცერტს დაესწრო ყველაზე მეტი გულშემატკივარი, 51 700 ადგილიან არენაზე ასი ათასი მაყურებელი მივიდა, თუმცა მოთხოვნილება იმდენად დიდი იყო, რომ საჭირო გახდა მეორე დღეს, 25 სექტემბერს, მეორე კონცერტი გამართულიყო. ერთ დღეში ამ კონცერტის ყველა ბილეთი გაიყიდა.

2009 წელს ბუბლეიმ მონაწილეობა მიიღო ბრიტანული X Factor-ის მეექვსე სეზონში. მესამე საკონკურსო კვირას ის მონაწილეთა მენტორი იყო, ხოლო ფინალში მან დუეტი შეასრულა სტეისი სოლომონთან ერთად.

2010 წლის 30 ივნისს მაიკლ სტუმრად იყო მიწვეული მუსიკალურ-იუმორისტულ გადაცემაში, შაბათ ღამეს პირდაპირ ეთერში. მან იმღერა „Haven't Met You Yet“, ასევე Baby (You've Got What It Takes) შერონ ჯოუნზთან ერთად და ითამაშა სკეტჩი ჯონ ჰემთან ერთად, „ჰემის და ბუბლეის რესტორანი“.

220px|მინიატიურა|ბუბლეი მერედით ვიეირასთან ერთად გროუსის მთაზე ჩაწერილი გადაცემაში

2010 წელს ბუბლეიმ მონაწილეობა მიიღო ოლიმპიური ცეცხლის გადაცემის ცერემონიალში, 2010 წლის ზამთრის ოლიმპიური თამაშების გახსნამდე.

12 თებერვალს, გახსნის ცერემონიალის დღეს ბუბლეი მიწვეული იყო NBC-ის გადაცემა „Today“-ში, რომელიც გროუსის მთაზე ჩაიწერა. მის მიერ *Cry Me a River*-თვის დაწერილი შესავალი BBC-მ აირჩია ოლიმპიადის მელოდიად.

2010 წლის იანვარში, ვანკუვერის ზამთრის ოლიმპიადის დაწყებამდე, თანა-წამყვან სოფი ფოლკინერთან ერთად,  ბუბლეი მონაწილეობას იღებდა სპეციალურ სატელევიზიო გადაცემაში, *მაიკლ ბუბლეის კანადა*, რომელიც ავსტრალიურ არხებზე გადიოდა.

ბუბლეი, სხვა ცნობილ კანადელებთან ერთად, ასევე მონაწილეობდა დახურვის ცერემონიალზე მოწყბილ წარმოდგენაში, სადაც მან ცნობილი სიმღერა, „Maple Leaf Forever“ ცხენოსანი პოლიციელის ფორმაში გამწყობილმა შეასრულა სიმღერა, თუმცა ბოლოში ტანსაცმელი შემოიხია და დარჩა თეთრ სმოკინგსა და შარვალში.

ოლიმპიადის მიმდინარეობისას მაიკლი გამოჩნდა ცნობილ იუმორისტულ შოუ, Colbert Report-შიც.

2010 წლის 18 აპრილს ბუბლეიმ მოიგო ჯუნო შემდეგ ნომინაციებში: გულშემატკივრების რჩეული, წლის საუკეთესო ალბომი („Crazy Love“), წლის საუკეთესო სიმღერა („Haven't Met You Yet“) და წლის საუკეთესო პოპ-ალბომი („Crazy Love“).

ბუბლეიმ 2010 წლის 15 ოქტომბერს ევროპაში, ხოლო 25 ოქტომბერს აშშ–ში თავიდან გამოსცა „Crazy Love“.  ახალ გამოცემას ეწოდებოდა „Crazy Love: Hollywood Edition“ და მოიცავდა რამდენიმე დამატებით სიმღერას, მათ შორის ბუბლეის თანა-ავტორობით დაწერილ სინგლ, Hollywood-ს. *Hollywood* პირველად 2010 წლის 7 სექტემბერს გავრცელდა რადიოში, ასევე ციფრული სინგლის სახით  iTunes–ში. ბუბლეიმ ეს სიმღერა თავის ყველაზე მასშტაბურ კონცერტზეც შეასრულა დუბლინში, 100 000 მაყურებლის წინაშე.  ხოლო შემდეგ დიდ ბრიტანეთსა (24 ოქტომბერს) და აშშ–ში(25 ოქტომბერს). ბილბორდ 200–ში ყოფნის პირველივე კვირის ბოლოს ალბომმა პირველი ადგილი დაიკავა და ამ პოზიციაზე 5 კვირა დაჰყო. *Christmas*–მა მოიგო ჯუნო და წარდგენილია 2013 წლის გრემის დაჯილდოებაზე.. ალბომმა 2011 წლის ბოლოს მეორე ადგილი დაიკავა ბრიტანულ, ირლანდიურ და ავსტრალიურ ალბომების ჩარტში, ხოლო 2012 წლის დასასრულს ასევე მეორე ადგილი ბილბორდ 200–ში და პირველი ამერიკის ჯაზის ალბომების ჩარტში.

### 2013-15:*To Be Loved* 
ბუბლეის მეექვსე სტუდიური ალბომი, „To Be Loved“, გამოიცა 2013 წლის 15 აპრილს (22 აპრილს კანადაში, 23–ში აშშ–ში). მისი ერთ–ერთ სინგლი, „It's A Beautiful Day“ გამოვიდა 2013 წლის 25 თებერვალს. ალბომში ასევე შესულია დუეტი რიზ უიზერსპუნთან ერთად. „To Be Loved“ გახდა მომღერლის მეოთხე ალბომი, რომელსაც ბილბორდ 200–ის პირველი ადგილი ეკავა. ამა წლის 30 ივნისს გამოვიდა ITV-ის დოკუმენტური ფილმი სახელწოდებით - „*მაიკლ ბუბლეის თავისუფალი დღე*“. 18 დეკემბერს ტელეკომპანია NBC-ის ეთერში გავიდა ბუბლეის, რიგით მესამე, ყოველწლიური საშობაო გადაცემა, სადაც მიწვეულ სტუმრებს შორის იყვნენ მერაია კერი და მერი ჯეი ბლაიჯი.

### 2015-დღემდე: ახალი ალბომი 
2015 წელს ბუბლეიმ დაადასტურა, რომ იგი მუშაობს ახალ ალბომზე. 8 დეკემბერს, თავისი ყოველწლიური საშობაო გადაცემის სარეკლამოდ, ბუბლეიმ გამოუშვა ახალი საშობაო სიმღერა - ''The More You Give (The More You'll Have)''.

## პირადი ცხოვრება
[300px|მინიატიურა|ბუბლეი 2012 წელს. [კელნი, გერმანია.]]

ბუბლეი დანიშნული იყო ცნობილ მსახიობ, მომღერალ და მოცეკვავე დები ტიმუსზე, რომელთანაც დიდი  ხნის ურთიერთობა ჰქონდა. ორივე მონაწილეობდა მიუზიკლებში „Red Rock Diner“ 1996 წელს და „Dean Regan's Forever Swing“ 1998 წელს. ბუბლეიმ დები ტიმუსს მიუძღვნა ალბომები „It's Time“ და „Michael Bublé“, ასევე  თავისი დაწერილი სიმღერა „Home“, რომლის კლიპშიც დები ტიმუსია გადაღებული. მაიკლის და დების თანცხოვრება დასრულდა 2005 წლის ნოემბერში. ამ გარემოებამ მაიკლს შთააგონა, რომ დაეწერა სიმღერა — "Lost".

2005 წელს, ავსტრალიის ტელევიზიის დაჯილდოებაზე ბუბლეი შეხვდა ბრიტანელ მსახიობ ემილი ბლანტს. მათ კვლავ ნახეს ერთმანეთი რამდენიმე თვის შემდეგ, მაიკლის კონცერტზე ლოს-ანჯელესში და დაიწყეს ურთიერთობა. სიმღერა „Everything“ მაიკლმა ემილის მიუძღვნა. ემილიმ ასევე შეასრულა ბეკ-ვოკალი ალბომზე „Call Me Irresponsible“.  მაიკლმა 2008 წლის 11 ივლისის ინტერვიუში დაადასტურა ემილისთან დაშორება.

2009 წლის ნოემბერში, არგენტინაში  თავისი სიმღერა „Haven't Met You Yet“ მან ლუიზიანას მიუძღვნა, ის ასევე გადაღებულია ამ სიმღერის კლიპში. წყვილმა იქორწინა ბუენოს-აირესში 2011 წლის 31 მარტს.

2005 წლიდან მოყოლებული ბუბლეის აქვს ორმაგი, იტალიურ-კანადური მოქალაქეობა.

მაიკლი ბავშვობიდან გულშემატკივრობს ყინულის ჰოკეის. 2008 წლიდან იგი არის კლუბ „ვანკუვერ კენაკსის“ ყველაზე ცნობილი გულშემატკივარი.  ის ასევე არის „ვანკუვერ ჯაიენტის“ თანა-მფლობელი.

2009 წლის 12 თებერვალს  ბუბლეიმ დადო პირობა, რომ 50000 ავსტრალიური დოლარით დაეხმარებოდა შავი შაბათის ხანძრით დაზარალებულებს.

## დისკოგრაფია
* *Michael Bublé* (2003)
* ''It's Time* (2005)
* *Call Me Irresponsible* (2007)
* *Crazy Love* (2009)
* *Christmas* (2011)
* *To Be Loved* (2013)
* *Nobody but Me'' (2016)

## ტურნეები
* Michael Bublé: Live in Concert (2004)
* It's Time Tour (2005–06)
* Irresponsible Tour (2007–08)
* Crazy Love Tour (2010–12)
* To Be Loved Tour (2013–15)

## ჯილდოები და ნომინაციები
### ამერიკული მუსიკის დაჯილდოება
|-
| align="center" | 2006
| მაიკლ ბუბლეი
| მოზარდების საყვარელი შემსრულებელი
| 
|-
| align="center" | 2010
| მაიკლ ბუბლეი
| მოზარდების საყვარელი შემსრულებელი
| 
|-

### BRIT-ის დაჯილდოება
|-
| align="center" | 2008
| მაიკლ ბუბლეი
| საერთაშორისო მამაკაცი სოლო-შემსრულებელი
| 
|-
| align="center" | 2010
| მაიკლ ბუბლეი
| საერთაშორისო მამაკაცი სოლო-შემსრულებელი
| 
|-
| align="center" | 2013
| მაიკლ ბუბლეი
| საერთაშორისო მამაკაცი სოლო-შემსრულებელი
| 

### გრემის დაჯილდოება
|-
| align="center" | 2006
| ''It's Time*
| საუკეთესო ტრადიციული პოპ-ვოკალის ალბომი
| 
|-
| align="center" | 2007
| *Caught in the Act*
| საუკეთესო ტრადიციული პოპ-ვოკალის ალბომი
| 
|-
| align="center" rowspan="2"| 2008
| „Everything“
| საუკეთესო მამაკაცის პოპ-ვოკალის შესრულება
| 
|-
| „Call me Irresponsible“
| საუკეთესო ტრადიციული პოპ-ვოკალის ალბომი
| 
|-
| align="center" | 2010
| *Michael Bublé Meets Madison Square Garden''
| საუკეთესო ტრადიციული პოპ-ვოკალის ალბომი
| 
|-
| align="center" rowspan="2"| 2011
| „Haven't Met You Yet“
| საუკეთესო მამაკაცის პოპ-ვოკალის შესრულება
| 
|-
| *Crazy Love*
| საუკეთესო ტრადიციული პოპ-ვოკალის ალბომი
| 
|-
| align="center" | 2013
| *Christmas*
| საუკეთესო ტრადიციული პოპ-ვოკალის ალბომი
| 
|-
| align="center" | 2014
| *To Be Loved*
| საუკეთესო ტრადიციული პოპ-ვოკალის ალბომი
| 
|-

### სხვა ჯილდოები
## რესურსები ინტერნეტში 
* .
* 
* ბიოგრაფია და დისკოგრაფია 
* მაიკლ ბუბლეის სიმღერები და ბიოგრაფია 

## სქოლიო

კატეგორია:კანადელი მომღერლები
კატეგორია:კანადელი ტელემსახიობები
კატეგორია:დაბადებული 1975
კატეგორია:გრემის ჯილდოს მფლობელები
კატეგორია:დაბადებული 9 სექტემბერი
კატეგორია:ცოცხალი ადამიანები